open-index/open-wikipedia-markdown huggingface dataset:
Grut-Londen

**Grut-Londen** (Ingelsk: *Greater London*), oprjochte yn 1965, is in greefskip en ien fan de njoggen regio's fan Ingelân. It is it heechste nivo yn de bestjoerlike yndieling fan de agglomeraasje om Londen hinne.

## De distrikten fan grut-Londen (''London Boroughs'')
Broadheath

**Broadheath** (offisjeel: **Lower Broadheath**) is in plak en *[[civil parish]]* yn it bestjoerlike gebiet Malvern Hills, yn it Ingelske greefskip Worcestershire.

Upper Broadheath beheart ek ta de kerspel Broadheath, it leit sa'n 5 km noardwest fan de stêd Worcester.

Broadheath is it berteplak fan de Ingelske komponist Edward Elgar.


File:Broadheath C of E Primary School - geograph.org.uk - 77450.jpg|Basisskoalle Broadheath, *Broadheath C.E. Primary School* mei 150 bern
File:Broadheath Village Hall - geograph.org.uk - 77451.jpg|Doarpshûs Broadheath
File:Malvern Walk, Lower Broadheath - geograph.org.uk - 904419.jpg|Malvern Walk, Lower Broadheath


## Keppelings om utens
* Lower Broadheath offisjele webside.
* Foto's fan de tsjerke yn Lower Broadheath.
Down Ampney

**Down Ampney** is in middelgrut doarp yn it distrikt Cotswold yn it greefskip Gloucestershire, yn Ingelân.

De *Old Vicarage* yn Down Ampney wie it berteplak fan Ralph Vaughan Williams yn 1872. Hy hat in melodij komponearre (brûkt foar de hymne "Come Down, O Love Divine") mei de titel "Down Ampney".

Yn de Twadde Wrâldkriich hie de RAF in fleanfjild by it doarp. De tsjerke hat glês-yn-leadruten ta oantins fan de fleanders dy't meidienen oan de Slach by Arnhim yn 1944.

It doarp hat in mear as 150 jier âlde skoalle, sportfjilden, in tennisklup, in doarpshûs, in lytse winkel en in tige âlde tsjerke. 


File:Ampney Brook from Sheeppen Bridge - geograph.org.uk - 350346.jpg|De beek *Ampney Brook*
File:East House, Down Ampney - geograph.org.uk - 331224.jpg|*East House*
File:The Masons Arms - geograph.org.uk - 331140.jpg|Herberch *The Masons Arms*
File:Down Ampney war memorial - geograph.org.uk - 353575.jpg|Oarlochsmonumint
Cotswold (distrikt)

**Cotswold** is in Ingelsk distrikt yn it greefskip Gloucestershire. It distrikt ûntstie by in bestjoerlike weryndieling op 1 april 1974.

De meast wichtige stêd is Cirencester, dêr't teffens de boarne fan de Teems leit. De streek is part fan en neamd nei de Cotswolds, in hichterêch dy't seis greefskippen beslacht en fan Worcestershire oant yn Oxfordshire rint.

## Plakken yn Cotswold
* Cirencester
* Fairford
## Webstee
* www.cotswold.gov.uk
Tarik ibn Ziyad

**Tarik ibn Ziyad** (Arabysk:طارق بن زياد; sekuerdere transliteraasje: Ṭāriq ibn Ziyād; 670-720) wie de Moarske legerlieder dy't mei goed 7000 man yn 711 de letter nei him ferneamde Strjitte fan Gibraltar oerstuts om it Ibearysk Skiereilân te oermasteren, dêr't de Fisigoaten nei de tebekgong fan it Romeinske Ryk it al inkelde iuwen foar it sizzen hienen. 

## Skiednis
Tarik ibn Zijad wie in Berber fan komôf. Syn famylje wie nei de islamityske oermastering fan Noard-Afrika oergongen op it islamityske leauwen. Hy waard militêr lieder foar de Omajjaden en sette him yn foar de fierdere útwreiding fan harren macht yn Spanje.

Al earder hiene Arabyske feloeken ferkenningstochten makke foar de Spaanske kust en útfallen dien nei de stêden Alikante, Falensia en Barselona. Yn de maaitiid fan 711 stuts Tarik mei syn leger (benammen besteande út Berbers) de Strjitte fan Gibraltar oer, út Ceuta wei nei Gibraltar (Jabal at-Tariq, "berch fan Tarik ") op it Ibearyske skiereilân. 

Neidat de troepen op de Spaanske kust lâne wienen, lit Tarik (neffens westerske skiedskriuwers) al syn skippen efter him ferbarne, om syn soldaten goed dúdlik te meitsjen dat der gjin wei werom wie. Yn syn ferneamd wurden taspraak foar de Slach by Guadalete motivearre Tarik syn manlju net allinnich mei it útwreidzjen fan it ienige leauwen, de islam, mar stelde harren ek moaie froulju en rike bût yn it foarútsjoch. 

De Moaren wienen licht bewapene, wylst de Fisigoaten swiere pantsers droegen. Dy gruttere beweechlikheid fan de Moaren soe fan beskiedend blike te wêzen yn de gefjochten. By Guadalete yn 711 waard de Fisigoatyske kening Roderik ferslein en deade en binnen trije jierren wie it grutste part fan it Iberyske Skiereilân yn Islamityske hannen. Tarik waard nei syn oerwinning troch de Omajjaden weromroppen nei Afrika en krige de funksje as gûverneur fan Damaskus.
Edward Elgar

**[[Sir]] Edward William Elgar** (Broadheath, 2 juny 1857 – Worcestershire, 23 febrewaris 1934) wie in Britsk komponist waans wurk ta de lette Romantyk rekkene wurdt.

Hoewol 't Elgar faak beskôge wurdt as in typysk Ingelske komponist, kamen de measte fan syn muzikale ynfloeden net út Ingelân mar út kontinintaal Europa. Hy fielde him in bûtensteander, net allinnich muzikaal, mar ek sosjaal. Yn muzikale rûnten dy 't dominearre waarden troch akademisy, wie er in autodidaktyske komponist. Yn it protestantske Grut-Brittannië waard syn roomsk-katolisisme yn guon rûnten mei erchtinken besjoen en yn 'e klassebewuste maatskippij fan it Victoriaanske en Edwardiaanske Grut-Brittannië wie er sels nei syn erkenning tige gefoelich foar syn sljocht hinne komôf. Dochs troude er mei de dochter fan in hege Britske legeroffisier, Caroline Alice Roberts. Hja ynspirearre him muzikaal likegoed as sosjaal, mar hy hie muoite om sukses te berikken oant syn fjirtiger jierren, doe 't nei in rige matich suksesfolle wurken syn *Enigma Variations* (1899) fuortdaliks populêr waard yn Grut-Brittannië en tal fan oare lannen.
Nei de *Variations* kaam er op in wurk foar koar, *The Dream of Gerontius* (1900), basearre op in roomsk-katolike tekst dy't wat ûnrêst feroarsake yn it Anglicaanske establishment yn Grut-Brittannië, mar it waard en is in wichtich safolste repertoirewurk yn Grut-Brittannië en op oare plakken. Syn lettere jûnfoljende religieuze koarwurken waarden goed ûntfongen, mar binne net opnommen yn it reguliere repertoire.

Yn syn fyftiger jierren komponearre Elgar in symfony en in fioelekonsert dy't tige suksesfol wiene. Syn twadde symfony en sellokonsert waarden net fuortendaliks populêr en it duorre gâns jierren foardat se in fêst plak krigen yn it konsertrepertoire fan Britske orkesten. Elgars muzyk waard yn syn lettere libben foaral sjoen as muzyk foar in Britsk publyk. Nei syn dea waard syn wurk in generaasje lang net in protte spile. Yn de jierren 1960 feroare dat bot, holpen troch nije opnamen fan syn wurken. Guon fan syn wurken binne de ôfrûne jierren wer ynternasjonaal oppakt, mar de muzyk wurdt noch hieltyd mear yn Grut-Brittannië spile as earne oars.
 
Elgar wurdt beskreaun as de earste komponist dy't de grammofoan serieus naam. Tusken 1914 en 1925 makke er in rige akoestyske opnamen fan syn wurken. De yntroduksje fan de bewegende spoelmikrofoan yn 1923 makke in folle sekuerder lûdswerjefte mooglik en Elgar makke nije opnamen fan de measte fan syn grutte orkestwurken en fragminten út *The Dream of Gerontius*.

Elgar waard ûnderskieden mei de titel *Master of the King's Musick* (korrekte stavering!).

## Keppeling om utens
* The Elgar Society and The Elgar Foundation
* Edward Elgar International Music Score Library Project
* Edward Elgar Choral Public Domain Library
Atletyk op de Olympyske Simmerspullen 1948

De **[[Olympyske Simmerspullen 1948]]**, ek wol de XIVe Olympiade neamd waarden yn 1948 yn Londen, Grut-Brittanje hâlden. It atletyk waard hâlden yn it *Empire Stadium*.

## Empire Stadium
It Empire Stadium wie in fuotbal stadion yn Londen waard boud yn 1923 en hie plak foar 82.000 taskôgers. It wie ek it stadion wêr't de iepenings en slútingsseremoanje plak hie. It Empire Stadium waard yn 2003 ôfbrútsen om plak te meitsjen foar it Wembley stadium.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 10 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1980.

## Utslaggen Fryske dielnimmers
Atletyk op de Olympyske Simmerspullen 1964

De **[[Olympyske Simmerspullen 1964]]**, ek wol de XIXe Olympiade neamd, waarden yn 1964 yn Tokyo, Japan hâlden. It atletyk waard hâlden yn it *National Stadium*.

## National Stadium
It National Stadium waard yn 1958 boud foar de Aziatyske Spullen op it plak fan it eardere Meiji Shrine Outer Park Stadium dat yn 1924 boud waard mei plak foar 65.000 taskôgers. It Meiji Shrine Outer Park Stadium waard yn 1956 ôfbrútsen. It National Stadium hat plak foar 71.600 taskôgers.  Yn 1964 wie it it haadstadion foar de Olympyske Simmerspullen.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 20 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Mearkamp
#### Fiifkamp

#### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1964.

## Sjoch ek
* Atletyk op de Paralympyske Simmerspullen 1964
Beammebuert (Snits)

De **Beammebuert** is in wenwyk binnen de stêd Snits De wyk telt (yn 2008) 570 ynwenners en hat in opperflakte fan 27 hektare (wêrfan 2 hektare wetter). Alle strjitten yn de wyk binne neamd nei beammessoarten.

De wyk grinzet yn it noarden oan de Swettebosk, yn it easten oan de Ljouwerterdyk, yn it suden oan de Binnenstêd en It Eilân en yn het westen oan de Noardeasthoeke. 

Yn guon oersjoggen wurdt de wyk mei de Noarderhoek as ien gehiel rekkene. De Beammebuert is like grut as de Noarderhoek, mar hat folle minder ynwenners.

De grutste ferkearsieren fan de wyk binne de Bjirkeleane (yn it noarden), de Ljouwerterdyk (easten) en de Jachthavenstrjitte (yn 'e midden fan de wyk). Wetterwegen yn de wyk binne de Swette, dy't de eastlike grinzs foarmet en de Stedsgrêft, yn it suden grinsline. Yn it westen wurdt de grins foarme troch de Ljouwerterdyk.

## Histoarje en bebouwing
Om 1900 kaam de Ingelsman Ebenezer Howard mei it konsept fan Túnstêden: sûn libje binnen in steedlike kultuer. Yn heul Europa skeaten de túnwiken en -doarpen as poddestuollen út de grûn. Wenje, wurkje en rekreëare krigen in eigen gebiet binnen de stêd. Dêr't foarhinne ryk en earm neist elkoar libben, waard dit no ek skieden.

De Beammebuert is hjir in goed foarbyld fan mei har grutte, romme huzen en flinke tunen. De earste bebouwing waard oan de rânen fan de wyk ( Swette, Jachthavenstrjitte en Ljouwerterdyk) setten. Nei de Twadde Wrâldoarloch is it binnenste diel fan de wyk fold mei wenningen. 

Ien fan de meast opfallende wenningen is *De Lindehoek*, op de hoeke fan de Lindeleane. Dit pand is ûntwurpen troch arsjitekt Jo Boer en is noch hast hielendal yntakt.
 
 
## It besjen wurdich
* Lêste Stoerbrêge (1787)
* De Easterstsjerke
* De Befrijingsbeam
* De Swettebosk
* Webhûs De Lindenhoek
Sjoch ek de List fan monuminten yn Snits.

## Foarsjennings
* Parkeargaraazje Normandiaplein
* Winkelplein Normandiaplein mei winkels
* Eastertsjerke
Delta Schuitenbeek

**Delta Schuitenbeek** is in natoerûntwikkelingsgebiet tusken Nulderhoek en de Nijkerkerslûs. It gebiet is tusken 2001-2002 oanlein troch Rykswettersteat. Oan de súdkant fan it Nuldernau is bylâns de besteande seedyk in nije ôfliedingsdyk boud mei in lingte fan 3793 meter. Troch it ferlizzen fan de mûning fan de Schuitenbeek rint it wetter, dat sterk fersmoarge is mei fosfaten en nitraten, net mear streekrjocht yn it Nuldernau, mar fia de delta rjochting de Nijkerkerslûs. Sa moat yn de delta in moerasgebiet ûntstean dêr't it fersmoarge wetter fan de Schuitenbeek trochhinne streamt. De algengroei moat sa fermindere wurde yn it Nau en de oare Rânemarren. In lege daam soarget derfoar dat it wetter yn it moeras net yn kontakt stiet mei it Nuldernau. Sa ûntstiet in nij natoergebiet dy't ûnderdiel is fan de Ekologyske Haadstruktuer. Yn de delta stiet in observaasjehutte. Op oare plakken as Harderwyk, Zeewolde en Elburch binne suveringsynstallaasjes boud. Fierder wurde de Rânemarren ferfarske mei wetter út de Flevopolders. It oerflak fan de delta is 57,8 ha., ûngefear 3800 meter lang en wikseljend fan breedte (tusken ± 40 en 300 meter).
Putter Stoomgemaal

**It Putter Stoomgemaal** is in gemaal yn de polder Arkemheem noardwest fan Putten.

It gemaal is yn juny 2006 fannijs iepene nei in perioade fan 35 jier stilstân. Yn 1971 is de funksje fan dit gemaal oernomd troch in tichtby yn de dyk makke elektrysk gemaal. Yn 1980 hat it Wetterskip dit gemaal út 1885 ferkocht. Yn de mande mei in groep frijwilligers hawwe de eigeners it gemaal stikje by bytsje wer yn âlde gloarje werom brocht. 

## Skiednis
De seepolder Arkemheen bestiet sûnt 1356 en bestiet út twa gedielten, de Putter polder mei in oerflakte fan ± 1500 ha. en de Nijkerker polder, skieden troch de Arkerfeart. Eartiids waard de wetterstân fan de polders regele mei kearslûzen.
Yn 1874 waard dizze frije ôfwettering ferfongen troch bemealing mei wynmûnen: de Putter-en de Nijkerker Wynmûne. Dizze wynmûnebemealing hat oant 1886 duorre doe't it Putter stoomgemaal, boud op de fûneminten fan de ôfbrutsen wynmûne, yn bedriuw nomd waard. By it gemaal wie in masinistewening boud. It gemaal hat oant 1971 wurke, dêrnei hat in nij boud elektrysk oandreaun fizelgemaal de bemealing oernomd.
 
Yn 1976 kaam it gemaal op de list fan beskerme Ryksmonuminten. Nei 1972 is it gemaal ferhierd en dêrnei yn 1980 troch de hjoeddeiske eigeners, Willem en Marja van de Klok, kocht mei as doel bewenning en restauraasje. Yn 2000 folge mei help fan de feriening Freonen fan it Nijkerkse stoomgemaal Hertog Reinout, in renovaasje dy't op 16 juny 2006 klear wie. 

## Technyske gegevens
It oarspronklike stoomgemaal hie in mei koalen stookte ien-treks Cornwall tsjettel, fabrikaat Bakker & Rueb út Breda. Dizze tsjettel moast nei in dyktrochbrek yn 1916, mei as gefolch 60 sm. sâlt wetter yn it gemaal, ferfongen wurde. Hjirfoar kaam in koalen stookte trije-treks spartsjettel, fabrisearre yn 1949 troch Ten Horn yn Veendam.
De stoommasine is in horizontale 1-silinder ekspânsjemasine, fabrikaat Sepp & Co.- Ynskedee út 1885 mei in fermogen fan 18 pk by in toerental fan 65 omw/min. De oerbringing nei it skeprêd bart mei jitizeren kaamrêden.
It skeprêd hat 20 blêden en hat in trochsneed fan 6,0 m by in breedte fan 1,10 m. De kapasiteit, by 4,9 omwintelingen yn de minút en in maksimale opfierhichte fan 1,10 m., bedraacht 75 m3/min.
Hollandia (Skarsterbrêge)

De **N.V. Hollandia** wie in suvelfabryk yn Skarsterbrêge. It fabryk hat nea yn boerehannen west. Yn 2011 hjit it bedriuw Vreugdenhil.

Ea wienen der 173 suvelfabriken yn Fryslân. Dêrfan binne der yn 2011 troch skaalfergrutting noch mar seis molkeferwurkjende oer: FrieslandCampina mei fêstigingen yn Ljouwert, Gerkeskleaster, Drachten, Warkum en Hochwald mei in fêstiging yn Boalsert en Henri Willig op It Hearrenfean. It Hollânske famyljebedriuw Hollandia iepene it fabryk oan de Skarster Rien op 30 maaie 1911. Oars as oare Fryske fabriken lei it bedriuw him nea ta op tradisjonele produkten as bûter, tsiis, molke en jochert. Hollandia makke sûkere kondinsprodukten en benammen foar de eksport. Dêrom waard sûnt 1929 gearwurke mei it Switserske Nestlé dat in wrâldwiid bûtenlânsk netwurk hie. Sûnt de midden fan de fyftiger jierren lei it bedriuw him ta op it meitsjen fan molkpoeiers en poppefieding. De molkpoeiers waarden troch Nestlé brûkt foar de kakaoprodukten en oar iten. Op it hichtepunt, begjin tachtiger jierren, wurken der mear as 300 meiwurkers yn Skarsterbrêge. Om de milenniumwikseling hinne luts Nestlé him werom út it meitsjen fan agraryske basisprodukten. Koart dêrfoar hie twatredde fan de wurknimmers al dien krigen by in reorganisaasje.

Yn 2002 waard Hollandia oernommen troch de suvelûndernimming Vreugdenhil út Voorthuizen. Dat bedriuw kocht molkpoeiers dy't it bewurke ta spesjaalprodukten út de fiedings- en feefoeryndustry. It bedriuw woe net ôfhinklik wêze fan oaren en kocht middels it bedriuwsûnderdiel Nemelco sels molke yn by melkfeehâlders. It oantal meiwurkers groeide fan 10 nei 50 en yn 2010 waard der 150 miljoen liter molke ferwurke ta ferskate soarten molkpoeier yn grutte ferpakkingen. De poeiers wurde yn Aazje en Afrika brûkt yn kofje, tee en op taarten of om der wer molke en jochert fan te meitsjen.

By gelegenheid fan it 100-jierrich bestean ferskynde in jubileumboek. De markante âlde skoarstien sil yn it ramt fan it jubileum in opknapbeurt krije.
Port Phillip

**Port Phillip** is in baai by de Australyske stêd Melbourne meu in oerflak fan 1930 km² en in kustline fan 264 km. It djipste gedielte is 24 meter djip; de helte fan de baai is ûnder de 8 meter.

Wetteroanfier komt fan de Yarra River, Patterson River, Werribee River, Little River, Kororoit Creek. De baai komt út yn Strjitte Bass.
De Domp (wyk)

**De Domp** is in wenwyk binnen de stêd Snits. De wyk hat (yn 2008) 1860 ynwenners en hat in oerflakte fan 119 hektare (wêrfan 8 hektare wetter). De strjitten yn De Domp bine neamd nei bekende wetters om Snits. 

De wyk grinzet yn it noarden oan de wyk Pasveer, yn it easten oan de Stedsrûnwei East, yn it suden oan it Sperkhim en it Yndustryterrein Houkesleat en yn it westen oan de It Eilân en de Stedsfinne.

De grutste ferkearsier fanb de wyk is de Griene Dyk dy't de noardlike grinswei foarmet. Wetterwegen yn de wyk binn de Aldfeart, dy't de eastlike grins foarmet en de Houkesleat (de súdlike grins). Yn it uterste súdeasten fan de wyk leit it Houkesleat Akwadukt.

## Histoarje en bebouwing
De Domp krige syn namme troch de slûs op it punt dêr't de Aldfeart en de Griene Dyk elkoar krúsje. In domp betsjut yn it Ald-frysk *daam mei dûker*. De Domp I is om 1970 boud.

De yn de wyk lizzende Jachthaven De Domp is krektsa ferneamd, dy is noch altiten iepene. Oant 1950 stie ek Wettermûne de Domp tichtby de Griene Dyk. Ien fan de noch werkenbere gebouwen út dizze tiden is depleats De Domp, tichtby de wetterkearing. De Domp is yn de perioade oom 2010 flink útwreide ten noarden fan de Griene Dyk (efter de pleats), dit gebiet wurdt ek wol Domp II neamd.

Yn de wyk is in buertferiening aktyf mei de namme Wykferiening De Domp. De feriening beheart it De 4 Wiken.

## It besjen wurdich
* De slûs oan de Griene Dyk
* It Houkesleat Akwadukt

## Foarsjennings
* De Jachthaven De Domp
* Wykgebou De 4 Wiken
Dúnterpen

**Dúnterpen** is in wenwyk binnen de stêd Snits. De wyk telt (yn 2008) 4600 ynwenners en hat in opperflakte fan 265 hektare (wêrfan 44 hektare wetter). Dúnterpen is kwa ynwenneroantal de grutste wyk fan Snits. De strjitten yn de wyk binne meast neamd nei blommen en planten (Dúnterpen I en II), flinters (Dúnterpen III) en tichtby lizzende wetters (Dúnterpen IV).
De wyk grinzet yn it noarden oan de wyk Lemmerwei-East, yn it easten oan de Wâldfeart en Boargemaster Rasterhoffpark en yn it westen oan de wyk Tinga. Wichtife ferkearsieren binne de Lemmerwee (eastgrins) en de Rykswei 7 (noardgrins). 

## Histoarje en bebouwing
De earste bebouwing is ûngefear út de jierren 60-70, diizze bebouwing wurdt ek wol Dúnterpen I neamd. Dúnterpen II is in útwreidingsplan fan de eardere wyk en datearret fan ûngefear 1990. Dúnterpen III is in wetterrike ekstra útwreiding fan ein jierren 90. De lêste útwreiding is Dúnterpen Duorsum (IV).

Yn de wyk sit wykferiening De Spil dy't it wyksintrum yn de wyk Tinga beheart.

## It besjen wurdich
* Houten brêgen oer de Rykswei 7

## Foarsjennings
* In winkelsintrum
* Tolhús-tunnel
* Swimbad Splash
* Natoerpark Dúnterpen
Yndustryterrein De Himmen

**De Himmen**, ek wol: *Himmen-A7*,  is in yndustryterrein yn de stêd Snits oan de Rykswei 7. 

It terrein grinzet yn it westen en suden oan de Rykswei 7. Yn it easten grinzet it yndustryterrein oan de eardere Stedsrûnwei en de Himdyk en yn it noarden leit it doarp Ysbrechtum.

De wichtichste ferkearsier yn it yndustryterrein is de Stateas, dy't de âlde Stedsrûnwei ferbynt mei de rykswei 7.

## Histoarje en bebouwing
Yn de 13e iuw wie De Himmen de lokaasje fan Stinswier De Himmen. Dêr is it yndustryterrein nei ferneamd. Op de lokaasje fan De Himmen lei ek de ferdwûne buorskip Bûns.

De Hemmen is ein jierren 90 oanlein en wie doe it twadde yndustryterrein fan Snits (neist de Houkesleat). Yn 2009 is it terrein útwreide mei nijbou op it gebiet bewesten de âlde bebouwing. Yn 2011 is begûn mei de bou fan in nije wenboulevard yn it âlde diel fan it stedsdiel.

It yndustryterrein is opdield yn trije stikken (op folchoarder fan ûntwikkeling):
* Diel 1: It besteande bedriuwenterrein oan de eastside ( tusken de âlde stedsrûnwei, de State-As en de A7 )
* Diel 2: De trijehoek oan de westside ( tusken de A7 en de State-As )
* Diel 3: De súdside fan de A7 ( tusken de A7, Folsgeare, Drylts en Easthim )

De Himmen hat foar in yndustryterrein in soad grien en wetter.

Bedriuwen op de Himmen binne benammen yndustriële bedriuwen, bou- en oannimmingsbedriuwen, (grut-)hannelsûndernimmmings, transport- en distribúsjebedriuwen.

## It besjen wurdich
* Terpensmole

## Foarsjennings
* Bowlingsintrum De Stolp
* Wenbûlevaar De Himmen
Harinxmalân

**Harinxmalân** is in wenwyk yn de stêd Snits. De wyk wurdt sûnt 2010 oanlein en hat in oerflakte fan 160 hektare.

## Lizzing en berikberheid
De wyk grinzet nei it noarden ta oan de Kleasterwei, nei it easten ta oan Skearnegoutum, nei it suden ta oan De Lotten en nei it ta westen oan Ysbrechtum. De wyk leit oan de Stedsrûnwei Noard. Wetterwegen yn de wyk binne de Frjentsjerter Feart (westgrins) en de Swette oan de eastkant. De Swette wie oarspronklik de eastgrins, mar der hat in útwreiding west mei vrijkaam lân krekt benoarden it oarspronklike stik fan de Noardwei, eastkant fan de Swette, dêr't yn 2019 boud wurde sil.

## Histoarje en bebouwing
De oanlis fan Harinxmalân begûn yn 2010 en bestiet út twa fazen. Faze 1 rint oant 2020 en bestiet út de oanlis fan 41 hier- en 39 keapwennings oan de eastkant dan de wyk. Faze 2 start nei de ôfrûning fan faze 1 en bestiet út mear as 1.200 wenningen. Dit part wurdt boud tusken it spoar en de Swette, tsjin de wyk De Swette oer. De ûntwikkeling fan de twadde faze is ôfhinklik fan de wenningmerk. Dit is it part bewesten it spoar, tsjin de wyk De Lotten oer. De ferhier fan de wenningen is yn hannen fan Accolade.

Yn de wyk is in soad wetter en grien te finen. Harinxmalân is in duorsume wyk, wat ynhâldt dat der omtinken is foar duorsum wetter- en enerzjyferbrûk en duorsume enerzjyopwekking.

De wyk is neamd nei it yn Snits ynfloedrike laach Harinxma en harren foarhinne op dizze lokaasje steande Harinxmastate.

## Foarsjennings
* Harinxmapark
* Golfbaan Harinxmalân
* Krematoarium Snits
* Stasjon Snits Harinxmalân (planningsfaze)
It Eilân (Snits)

**It Eilân** is in wenwyk binnen de stêd Snits. De wyk telt (yn 2008) 1310 ynwenners en hat in oerflakte fan 19 hektare (wêrfan 3 hektare wetter). It Eilân is kwa oerflak de lytste wyk fan Snits.

De wyk grinzet yn it noarden en westen oan de buert Ljouwerterdyk, yn it suden oan de Sperkhim en yn it easten oan de De Domp.

De wyk wurdt diels gebrinze troch wetter, fandêr de namme *It Eilân*. Yn it westen en noarden foarmet de Snitser Aldfeart de grins, yn it easten is dit it Jachthavenkanaal en yn it suden is dit it Simmerrak.

## Histoarje en bebouwing
De wyk It Eilân wie nei de Twadde Wrâldoarloch bedoeld om wenjen en wurkjen tiicht by elkoar te bringen: der waarden wenningen boud en fabriken. De measte wenningen yn dize wyk binne boud tusken 1945 en 1975. Sirka 40 wenningen yn it noarden fan de wyk binne iengesinswenningen, de rest bestiet benammen út portykflats foar starters en frijwat nije appartemintegebouwen foar de âlderein oan it Simmerrak. It grutste diel fan de wyk bestiet út hierwenningen, dy't meast beheard wurde troch Wenningstichting De Wieren. De strjitten yn de wyk binne meast ferneamd nei skippen of skipsûnderdielen. Foarbylden binne de Seilstrjite en de Mêststrjitte. Ynearsten is de ferwizing begûn nei oanlieding fan ide tichtby lizzende Snitser Jachthaven.

It earste bedriuw dat him fêstige op It Eilân wie jirpelhannel Lodewijk oan de Pampuskaai. Alle bedriuwen en fabriken dy't op it Eilân sieten binne no ferdwûn. Dizze lokaasjes binne meastentiids mei nijbou beboud.

IYn de wyk s in wykferiening aktyf dy't wyksintrum wyksintrum It Roefke beheart. Foar it wykgebou wie lange tiid in sportfjild, mar dat is yn de jierren njoggentich beboud.

## It besjen wurdich
* De fuotgongers- en fytsbrêge oer de Aldfeart tusken de 1e Easterkaai en de Harinxmakaai (2007)

## Foarsjennings
* In ynstekhaven en boulevard
* Wyksintrum It Roefke
* toeristyske foarsjennings lykas sanitêrgebouwen
Yndustryterrein Houkesleat

**Yndustryterrein Houkesleat** is in yndustryterrein binnen de stêd Snits oan de Rykswei 7. 

It terrein grinzet yn it westen oan de Rykswei 7 en it Boargemaster Rasterhoffpark. Yn it easten grinzet it yndustryterrein oan de Houkesleat en yn it suden oan Yndustryterrein It Ges en yn it noarden leit it Sperkhim. De strjitten yn de wyk binne meast ferneamd nei wittenskippoers en útfiners. 

De wichtichste ferkearsier fan it yndustryterrein is de Stedsrûnwei, dy't it terrein fan west nei east trochkrúset. Ek de Tppenhústerwei en de Einsteinstrjitte binne drokke wegen yn de wyk. Op it yndustryterrein leit ek it Houkesleat Akwuadukt. 

## Histoarje en bebouwing
It yndustryterrein is ien fan de âldste 'moderne' yndustryterreinen fan de stêd. Op it park sitte ûnder mear ritsenfabrikant YKK, supermerkbedriuw Poiesz, de Noardlike Tank Opslach en oant foar koart ek Phillips. De earste bedriuwen fêstigen har hjir ein jierren sechtich.

De Houkesleat is útûntwikkele, wat ynhâldt dat der gjin romte mear is foar útwreiding.

## It besjen wurdich
*Houkesleat Akwadukt
*Houkesleat
*Wigledaam
*Tonnemafabryk

## Foarsjennings
* Twa grutte ynstekhavens
* Servicepunt foar boattoeristen
* Gemeentewerf
Yndustryterrein It Ges

**It Ges** is in yndustryterrein binnen de Snits dat him rjochtet op de wettersport.

It terrein grinzet yn it westen oan de Houkesleat, yn it easten oan Yndustryterrein Houkesleat en yn it suden oan it doarp Toppenhuzen. Ien fan de wichtichste ferkearsieren is de Hendrik Bulthuiswei. Tichtby it begjin fan dy stjitte leit de Tjallemabrêge oer it rivierke It Ges, dat gâns it yndustryterrein leit formeel *oer* It Ges.

## Histoarje en bebouwing
It Ges is ien fan de jongere bedriuweparken yn Snits. Op it park binne ûngefear 40 oan wettersport liearde bedriuwen. It park is neamd nei it wetter It Ges.
De strjitten yn de wyk binne meast neamd nei oan de wettersport ferbûne persoanen en ûntwikkelders.

## Foarsjennings
* Jachthavens
* Boathelling
* Ynstekhaven
Lemsterwei-East

**Lemsterwei-East** is in wenwyk binnen de stêd Snits. De wyk telt (yn 2008) 2370 ynwenners en hat in oerflakte fan 56 hektare (wêrfan 6 hektare wetter).

De wyk grinzet yn it noarden oan de wyk Poarte fan Snits, yn it easten oan it Sperkhim, yn it westen oan de Lemsterwei-West en yn it suden oan Dúnterpen.

De grutste ferkearsier fan de wyk is de Lemsterwei, dy't de grins foarmet tusken Lemsterwei-East en -West. De eastlike grins wurdt foarme troch de Wâldfeart. Yn de wyk sels rinne gjin wetterwegen.

## Histoarje en bebouwing
De wyk Lemsterwei-East is yn de jierren 50 en 60 boud en krige har namme troch de neist lizzende Lemsterwei. Oan Tsjin 2010 is de wyk renovearre. Yn de wyk lizze de toufabriken fan Lankhorst en ferskate jachthavens. Yn it súdeasten leit de wenboatehaven. De strjitten yn de Lemsterwei-East binne neamd nei persooanen dy't steatkundich, kultureel of skiedkundich in grutte rol spile hawwe yn Snits.

## Foparsjennings
* Ferskate jachthavens
* Haadburo fan plysje
Lemsterwei-West

**Lemsterwei-West** is in wenwyk binnen de stêd Snits. De wykk telt (yn 2008) 2370 ynwenners en hat in oerflakte fan 51 hektare (wêrfan 3 hektare wetter). 

De wyk grinzet yn it noarden oan de wyk Poarte fan Snits, yn it easten oan de Lemsterwei-East en yn it suden oan Dúnterpen.
De grutste ferkearsier fan de wyk is de Lemsterwei, dy't de grins foarmet tusken Lemsterwei-West en -East. De westlike grins wurdt foarme troch de Geau. Yn de wyk sels rinne gjin wetterwegen.

## Histoarje en bebouwing
De wyk Lemsterwei-West is tusken 1945 en 1975 boud en waard doe neamd nei de neistlizzende Lemsterwei. Tsjin 2000 is de wyk renovearre. Yn de wyk leit it Keatslân, dêr 't akl iuwen gebrûk fan makke wurdt. De strjitten yn de Lemsterwei-West binne ferneamd nei plakken yn de omjouwing, wetterwurken en de keatssport. Lemsterwei-West ken iengesinswenningen en flatwenningen fan meardere boulagen, meast eigendom fan Wenningstichting De Wieren. De mearlagige bebouwing is boud tusken 1963 en 2008.
De wykferiening yn de wyk hjit *Wykferiening De Wettertoer*.

## It besjen wurdich
* Houten brêgen by Snits

## Foarsjennings
* Wykgebou
* Lemsterweitunnel
Noarderhoek I

De **Noarderhoek I** is in wenwyk binnen de stêd Snits. De wyk telt (yn 2008) 1560 ynwenners en hat in oerflakte fan 35 hektare (wêrfan 1 hektare wetter).

De wyk grinzet yn it noarden oan de wyk De Lotten, yn it easten oan de Noardeasthoek, yn it suden oan de Himdyk en yn it westen oan de Noarderhoek II.

De wyk wurdt diels begrinze troch de Boalserterdyk en de Worp Tjaardastrjitte, dy'tek de wichtichste ferkearsieren foarmje. Yn it easten wurdt de dyk begrinze troch it Spoar Ljouwert - Starum.

De Frjentsjerter Feart rint diels troch de wyk,ûnder de spoarwei rint in fuot- en fytstunnel. Yn it noardeasten fan de wyk stiet treinstasjon Snits Noard.

## Histoarje en bebouwing
It grutste diel fan de bebouwing fan de wyk, sa'n twa tredde, stamt út de perioade fan foar 1945. It oare diel fan de gebouwen en wenningen is boud yn de perioade tusken 1945 en 1975. Yn de wyk steane relatyf in soad iengesinswenningen, dy 't allegear yn de foaroarlochske perioade sûnt 1926 boud binne. It grutste diel fan de wyk bestiet ú hierwenningen, dy 't beheard wurde troch Wenningstichting De Wieren. De wyk hat amper heechbou en hat in grut plantsoen oan de Gijsbert Japiksstrjitte. 

De wyn ûndergiet om 2010 in werynrjochting. Yn 2011 is yn de wyk in nijboud wensoarchsintrum iepene oan de Worp Tjaardastrjitte en Harmen Sytstrastrjitte.

Om de Ubbo Emmiusstrstrjitte binne in tal winkels, wêrûnder in kapper, in blommesaak en in slachterij.

Yn de wyk is in wykferiening Noarderhoek aktyf. De feriening beheart it wyksintrum Skuttersheuvel en bringt it wykblêd *De Schuttersbode* út.

## Strjitnamen
De strjitten yn de wyk binne meast neamd nei grutte Fryske skiedskriuwers:

## It besjen wurdich
* It Keninginne Wilhelminapark

## Foarsjennings
* It Algemiene Begraafplak, mei oarlochsgrêven
* It Friesland College, skoalle foar MBO-opliedingen
* It wyksintrum Skuttersheuvel

## Sjoch ek
* Noarderhoek II
Noarderhoek II

De **Noarderhoek II** is in wenwyk binnen de stêd stêd Snits. De wyk telt (yyn 2008) 3190 ynwenners en hat in oerflakte fan 218 hektare (wêrfan 10 hektare wetter).

De wyk grinzet yn it noarden oan de wyk De Lotten, yn it easten oan de Noarderhoek I, yn it suden oan de Himdyk en yn it westen oan de wyk Harinxmalân.

De wyk wurdt diels begrinze troch de Worp Tjaardastrjitte en de Stedsrûnwei Noard, dy 't ek de wichtichste ferkearsieren foarmje. Yn it westen wurdt de wyyk begrinze troch de Frjentsjerter Feart.

## Histoarje en bebouwing
It grutste diel fan de bebouwing yn de wyk is boud yn de perioade tusken 1945 en 1975. De measte wenningen yn de wyk binne iengesinswenningen en flats. Yn de wyk steane 3 galerijflats fan mear as 8 wenlagen, de saneamde Furmerusflats, dêrneist steane der in soad portykflats mei maksimaal 4 wenlagen. It grutste diel fan de wyk bestiet út hierwenningen dy't beheard wurde troch Wenningstichting De Wieren.

Yn de wyk is de wykferiening Noarderhoek aktyf. De feriening beheart it wyksintrum Skuttersheuvel en bringt it wykblêd *De Schuttersbode* út.

Sportpark Noarderhoek wie oant 2006 it sportpark fan de wyk. It park en de byhearrende C. Kan hal waarden yn 2007 sloopt. Dit park is in dit jier ferfongen troch Sportsintrum Skuttersfjild, dat ten westen fan de Furmerusflats leit.

## Strjitnammen
De strjitten yn de wyk binne meast ferneamd nei grutte Fryske kronykskriuwers en -dichters as:

## Foarsjennings
* Folkstúnenkompleks Nut en Genoegen
* It wyksintrum Skuttersheuvel
* Sportsintrum Skuttersfjild

## Sjoch ek
* Noarderhoek I
Menko fan Blomhof

**Menko fan Blomhof** (±1213-1276) wie de tredde abt fan it kleaster Blomhof dat yn de midsiuwen yn Witewierrum stie. Hy is bekend wurden omdat hy it wurk fan de earste abt, Emo fan Blomhof oan dy syn Kronyk fan Bloemhof fan it kleaster fuortset hat. Dêrneist wie hy ferantwurdlik foar de útbou fan it kleaster. De kleastertsjerke is ûnder syn lieding ta stân komd.

## Keppeling om utens
*De kronyk fan Emo en Menko yn de digitale Monumenta Germaniae Historica
Eupen

**Eupen** (Frânsk, âldfrinzich: *Néau*) is in stêd en fasiliteitegemeente yn East-Belgje, yn it easten fan de provinsje Luik (arrondissemint Verviers), tichtby de Dútske grins. It is in Dútsktalige stêd en de haadstêd fan de Dútsktalige Mienskip. Op âlde Frânsktalige militêre kaarten waard it plak ek wol *Néau* neamd.

Eupen bestiet út in boppe- en in ûnderstêd. De benedenstêd leit oan de rivier de Vesder. It stsjon fan Eupen leit yn de boppestêd en is it einpunt fan de yntercityferbining mei Oostende, oer ûnder oaren Brussel.

Yn 1977 waard Kettenis oan Eupen taheakke. yn 2005 fusearren twa pedagogyske ynstituten en in ferpleechstersskoalle ta de *[[Autonome Hochschule in der deutschsprachigen Gemeinschaft]]*, de iennige iepenbiere Dútsktalige hegeskoalle yn Belgje. De hegeskoalle jout bacheloropliedingen foar beukerûnderwizer, ûnderwizer en ferpleechkundige.


Ofbyld:Eupen, kerk 2006-07-01 15.20.JPG|*Sint-Niklaastsjerke*
Ofbyld:Eupen-Nicolas-Couven-Altar.JPG|*Sint-Niklaastsjerke*
Ofbyld:Eupen Government seat.jpg|*Regearingsgebou*


## Polityk
### Bestjoer 2007-2012
It bestjoer fan Eupen bestiet út in koälysje fan CSP en PDB.

De neikommende persoanen sitte yn it bestjoer:

## Natuer
In part fan de grutte bosk Hartogenwâld falt yn it súdlik diel fan de gemeente Eupen.

## Keppeling om utens
* ynformaasje foar de toerist
Poarte fan Snits

De **Poarte fan Snits** is in wenwyk binnen de stêd Snits. 
De wyk grinzet yn it noarden oan de binnenstêd fan Snits, yn it suden en easten oan Lemmerwei-East, yn it suden en westen oan Lemmerwei-West.

De grutste ferkearsier fan de wyk is de Lemmerwei, dy't de wyk fan noard nei súd trochkruset. De noardlike grins wurdt foarme troch de Stedsgrêft en de Kolk. De westlike grins wurdt foarme troch de Geau.

## Histoarje en bebouwing
De wyk is yn 2011 iepene en is de jongste wenwyk fan Snits. Yn de wyk lizze histoaryske pânen, mar ek nijbouwenningen en appartemintekompleksen. De âldste bebouwing fan de hjoeddeiske wyk stammet út ± 1800, mar al fier foar dizze tiid wie it gebiet bewenne. Om dizze âlde bebouwing is koartlyn De Poarte fan Snits boud. De namme is ûntliend oan de Wetterpoarte fan Snits, dy't op de noardwestlike grins fan de wyk stiet. De strjitten yn de Poarte fan Snits binne neamd nei oan it wetter relatearre saken en tichtby lizzende plakken.

## It besjen wurdich
* Hotel Ozinga
* Wetterpoarte
* Balthuskaai
* Wettertoer

## Foarsjennings
* Servicepunt wettersport
* Winkelsintrum Boschplein
* Parkeergaraazje Boschplein
Sperkhim (wyk)

It **Sperkhim** is in wenwyk binnen de stêd Snits. De wyk hat 2810 ynwenners (2008) en hat in oerflakte fan 380 hektare (dêrfan 42 hektare wetter). 

## Topografy
De wyk grinzet yn it noarden oan de binnenstêd fan Snits, yn it easten oan it Yndustryterrein Houkesleat, yn it westen oan Lemmerwei-East en yn it suden oan it Rasterhoffpark. 

De grutste ferkearsieren fan de wyk binne de Toppenhústerwei en de Johan Willem Frisostrjitte mei de Harinxmabrêge. De noardlike grins fan it Sperkhim wurdt foarme troch de Stedsgrêft, de eastlike grins binne it Simmerrak en de Houkesleat, de westlike grins de Wâldfeart en de súdlike begrinzing wurdt foarme troch de Rykswei 7. 

## Histoarje en bebouwing
Op it plak fan de hjoeddeiske wyk stie oent 1920 de pleats *[[Sperckhem]]*, eigendom fan it Ald Burger Weeshûs. De wyk is neamd nei dy pleats, dy't sels wer neamd wie nei de it eartiidske wetter de Sperkhim (wetter). De huzen yn de wyk stamje meast út de perioade 1920-1930. De Willem de Swijerstrjitte en Wâldfeartkaai binne fan 1929. Ek is der yn de jierren 50 nijbou komd: de buert Túndoarp mei de Ichtustsjerke. Yn 1988 is in earste fernijing dien yn de Túndoarp; sûnt 2005 is de rest fan de buert renovearre ta Nij Túndoarp. De strjitten binne neamd nei de keninklike famylje.

It Sperkhim wie in folksbuert en hie in soad slachters, bakkers en oare winkeltsjes. In protte winkels binne sûnt ophâlden, en troch de fernijings is it karakter fan de wyk ek wat feroare. Yn it uterste suden fan de wyk leit it Sudersportpark en it wenweinkamp.

De wykferiening *Sperkhim-Túndoarp* sit yn wyksintrum De Eekmole.

## It besjen wurdich
* Harinxmabrêge
* Tsjerke Baptisten Gemeente
* Nij-Apostolyske Tsjerke
* Ichtustsjerke

## Foarsjennings
* Sudersportpark
* Wyksintrum De Eekmole
* ferskate winkels
Harinxmabrêge

De **Harinxmabrêge**, foarhinne: *Elektryske Brêge*, yn de folksmûle: *Sperkhimbrêge*, *Wouda's brêge*, is in ophelbrêge yn Snits. Hy leit oer de súdrin fan de Stedsgrêft, dy't de haadfarrûte fan de stêd is. 

## Bou
De brêge is boud yn 1920, mar it duorret oant it jier derop ear't dy ôfmakke wurde koe, troch temin izer yn Nederlân.

## Restauraasje
Yn 1985 waard de brêge restaurearre, dêr't parten fan de izerene konstruksje wer by brûkt binne; oare bysûndere meganyske komponinten binne folslein ferfongen. De nije parten binne dêrby sa yn it byld fan de brêge ynpast, dat it oansjen fan de brêge hast net feroare is. 

De brêge is part fan it ryksmonumint Stedsgrêft Snits. Dêrtroch mochten oan de brêge gjin kamera's, spegels ensafuorthinne pleatst wurde.

## Sjoch ek
* Brêgen yn Snits
Jelle Kaspersma

**Jelle Kaspersma** (Snits, 2 maaie 1948 - Kampen, 17 febrewaris 2019) wie in Frysk dichter en ûnderwizer.

## Wurk
;Poëzij:
*1974 : *Loft, lân en sé* (mei Tsjêbbe Hettinga)
*1982 : *Fan ’e beuch : fiskersfersen*
*1984 : *Sleatswâl fol krûden*
*1986 : *Bleatlein*
*1989 : *Op de flerken fan myn tinzen*
*1994 : *Folgas sudenop en oare lieten*
*1995 : *De tosken yn it glês*
*1996 : *Ta de bonken úttekene*
*2000 : *Ave Marije : Madonna fan Starum*
*2004 : *De lije side fan ’e tiid*
*2006 : *Dyn brune eagen taheakke*
*2007 : *Ieneach kening* (mei tekeningen fan Gerrit Cnossen)
;Oersettingen yn it Frysk:
*1979 : *Skyldpod, bear en wolf* (gedichten oerset fan Peter Blue Cloud)
*1987 : *Tonger út stiennen* (gedichten fan Sjajinne Lance Henson)

;Prizen:
*1973 : Rely Jorritsmapriis (foar gedicht: *Frisia Cantat*) 
*1995 : Rely Jorritsmapriis (foar gedicht *It wurge hert*)

## Keppelingen om utens
* Libben en wurk Kaspersma op sirkwy.nl
* Henk van der Veer oer Kaspersma
* [Jelle Kaspersma yn de [DBNL]]
Peter Blue Cloud

**Peter Blue Cloud (Aroniawenrate)** (Kahnawake, Kebek, Kanada, 10 juny 1933 - 2011 ) wie in Mohawk dichter. 

Hy waard grutbrocht yn in Mohawkreservaat yn Kahnawake, dêr't er nei skoalle gie. Letter krige er ûnderrjocht yn Buffalo, New York. Hy koe allinnich Mohawk prate, mar syn pake brocht him yn de kunde mei Ingelsktalige boeken. As tsiender begûn er al lieten en gedichten te skriuwen. Earst publisearre er yn it blêd *Akwesasne Notes*, dêr't er yn 1975 poëzyredakteur fan waard. Hy fertsjinne syn brea ek as stielarbeider, timmerman en houtkaper. 

Blue Cloud bringt lânseigen yndiaanske myten en hjoeddeiske ûnderwerpen byelkoar yn sin wurk.

De Fryske dichter Jelle Kaspersma sette *Turtle, Bear, and Wolf* fan him oer yn it Frysk as *Skyldpod, Bear en Wolf* (1979). 

## Prizen
Blue Cloud krige de *American Book Award, Before Columbus Foundation*, 1981 foar *Back Then Tomorrow*.

## Boeken
**Alcatraz Is Not an Island* (red) (nonfiksje), Wingbow Press, 1972.
**Coyote and Friends*, Blackberry Press, 1976.
**Turtle, Bear, and Wolf* (poëzy), Akwesasne Press, 1976.
**Back Then Tomorrow* (poëzy/proaza), Blackberry Press, 1978.
**White Corn Sister* (poetry/play), Strawberry Press, 1979.
**Elderberry Flute Song* (poëzy/proaza), Crossing Press, 1982.
**Coyote's Journal*, (redakteur mei James Koller, Gogisgi Carroll Arnett en Steve Nemirow) Bookpeople, 1983.
**Sketches of Winter with Crows* (poëzy), Strawberry Press, 1984.
**The Other Side of Nowhere* (poëzyy/proaza), White Pine, 1990.
**Clans of Many Nations: Selected Poems, 1969-1992*, White Pine, 1993.

## Sjoch ek
*Koarte biografy yn it *Native American Authors Project* yn de  Internet Public Library
Stedsfinne

**Stedsfinne** (Nederlânsk Stadsfenne) is in wenwyk binnen de stêd Snits. De wyk telt (yn 2008) 3100 ynwenners en hat in oerflak fan 81 hektare (wêrfan 8 hektare wetter). 

De wyk grinzet yn it noarden oan de wyk Pasveer, yn it easten oan de wyk Aldfeart, yn it suden oan de wyk De Domp en yn it westen oan de Swettebosk en de wyk Swetteplan.

De begrinzging fan de wyk wurdt foarme troch de Ljouwerterdyk (westlik) en de Griene Dyk (súdlik). De Aldfeart begrinzget de wyk yn it easten.

## Histoarje en bebouwing
De wyk Stedsfinne is foar it grutste part boud tusken 1945 en 1975. Yn de wyk steane in soad keapwennings, mar ek hierwennings. Dy lêsten wurde eksploitearre troch De Wieren. In opfallend gebou yn de wyk is de fersoargingsflat Parkflat. Yn de wyk steane fierders in soad âldereinwenningen.

Yn 1964 is by opgravings yn de Stedsfinne in soad guod út de 12e iuw fûn, dy't wize op in delsetting op dit plak destiids. Yn de Stedsfinne lei ek kleaster Griendyk. 

De wichtichste trochgeande strjitte yn de wyk is de Middelseeleane. De strjitten yn de wyk binne meast neamd nei wetters yn ferbân mei de eardere Middelsee en drage diels de namme fan âlde Snitser aadlike famyljes.

## Foarsjennings
* In winkelsintrum
* Parkflat
* Oanlynwennings
Leda

De **Leda** is in rivier yn Eastfryslân. It is in sydrivier fan de Iems en rint by Lier yn de Iems. De Leda hat in lingte fan 72 kilometer, dêr't 25 befarber fan is.

## Namme
De namme fan de rivier komt komt foar it earst skriftlik foar as *fluvium Lade* en komt fan de earste helte fan 'e 9e iuw. De namme komt mooglik fan it Aldsaksyske wurd *lēda* (lieding, wetterrin).

## Rin
De Leda ûntspringt as Oaje, noardwestlik fan it Iemslânske Spahnharrenstätte. Nei 24 km komt de Oaje 9 km westlik fan Friesoythe gear mei de Marka ta de Sealter Ie. Tusken Roomelse en Strukelje begjint de ynfloed fan de tij.

By de buorskip Roagebierich noardlik fan it Sealterlân komt de Sealter Ie út yn it Elisabethfehnkanaal en it Barsseler Djip. Uteinlik komme nei 0,56 kilometer dy rivieren tegearre út yn de Leda. By Wiltshusen besuden fan Lier rint it sydrivier Jümme yn de Leda. By Lier leit in keardaam yn de Leda, de Ledakeardaam (*Ledasperrwerk*).

By de mûning makket de Leda in skerpe bocht nei rjochts. Dêrtroch leit de lântonge Leerort tusken de rjochterouwers fan 'e sydrivier en de haadstream. Op dy lântonge waard yn 'e 15e iuw in fêsting Leerort boud, dêr't allinnich mar in pear oerbliuwsels yn it foarlân fan de dyk te sjen binne.  Súdlik fan 'e mûning is it Oerledingerlân ("lân oer de Leda"). Dêr leit it doarpke Kloster Muhde ("Muhde" fan it Aldfryske *mutha* = mûning).

Trochdat de Iems úteinlik yn de Noardsee útkomt is yn de Leda it tij te fernimmen.
Atletyk op de Olympyske Simmerspullen 1952

De **[[Olympyske Simmerspullen 1952]]**, ek wol de XVe Olympiade neamd waarden yn 1952 yn Helsinky, Finlân hâlden. It atletyk waard hâlden yn it *Helsingin olympiastadion*.

## Helsingin olympiastadion
It Helsingin olympiastadion waard yn 1938 boud foar de Olympyske Simmerspullen fan 1940, mar die waarden ôflaske yn ferbân mei de Twadde Wrâldkriich. Yn 1952 mocht Helsinky as noch de Spullen hâlde. Der wie destiids plak foar 70.000 taskôgers yn it stadion. Nei in yngrêven renovaasje yn de jierren 90 is it tal taskôgers werombrocht ta 40.600.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 10 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1980.
Reade boek fan Hergest

It **Reade boek fan Hergest** (Welsk: *Llyfr Coch Hergest*; Ingelsk: *Red Book of Hergest*) is in midsiuwsk Welsk manuskript dat yn it tiidrek 1375 – 1425 ûntstien is.

It hânskrift is yn de Bodleian Library fan de Universiteit fan Oxford en is bekend as  'Jesus College MS 111'.

It manuskript befettet sawol proazawurk as poëzy. Fychan fab Hywel Goch of Buellt wurdt as de foarnaamste kopiïst beskôge, dy’t it nei alle wierskynlikheid makke hat foar syn wurkjouwer Hopcyn ap Tomas ab Einion út Swansea. It wurk komt oan syn namme fanwege de oarspronklike readlearen bân en Hergest Court yn Herefordshire, dêr’t it gearstald waard. 

It earste diel fan it manuskript hat proazawurk, dêr’t de Mabinogion ûnder is, en dêr’t it ien fan de boarnen foar is (de oare is it Wite boek fan Rhydderch). Neist oare ferhalen en histoaryske teksten befettet it hânskrift ek in oersetting yn it Welsk fan de Historia Regum Britanniae fan Geoffrey fan Monmouth.

It oerbliuwend part fan it manuskript jout poëzy en der is ek in ferhanneling oer hielkrûden . 

## Sjoch ek
* Wite boek fan Rhydderch
* Swarte boek fan Carmarthen
* Boek fan Taliesin

## Keppelings om utens
*Red Book of Hergest Jesus College MS 111
*Mary Jones, ''Celtic Encyclopedia''
*Mary Jones, ''Celtic Literature Collective'' Teksten yn it Welsk en Ingelsk
Noardertsjerke (Snits)

De **Noardertjerke** is in earder tsjerkegebou yn 'e Snitser binnenstêd.

It tsjerkegebou is yn 1881 boud neffens ûntwerp fan J.P. Hogendijk en is oant 1 july 2001 brûkt as grifformearde tsjerke. 

Nei de sluting fan 'e tsjerke waard it gebou in skoftlang as appartemintegebou brûkt. It gebou is yn 2008 yngreven restaurearre, wêrby 't it gebou yn âlde steat werombrocht waard. Sûnttiids is de tsjerke ûnderdiel fan it Kultureel Kertier Snits. 

Yn it gebou hat sûnt 2007 in tsjerke-oargel út de yn dat jier sluten Snitser Ichtustsjerke.

Sûnt 2010 brûkt Teater Snits it gebou tydlik oant de bou fan it nije teater klear is.

## Oargel
Yn it ramt fan it ôfstjitten fan 'e Noardertsjerke ferhûze it yn 1964 troch de firma Blank boude oargel nei de Andreastsjerke yn Rotterdam, dêr't it ynstrumint op 8 desimber 2001 yn gebrûk nommen waard. 

Tsjintwurdich stiet der wer in oargel yn de eardere tsjerke, dat ôfkomstich is út de Snitser Ichtustsjerke en yn 1968 troch de firma Bakker & Timmenga boud is.   

## Keppeling om utens
* Disposysje oargel.
Atletyk op de Olympyske Simmerspullen 1960

De **[[Olympyske Simmerspullen 1960]]**, ek wol de XVIIe Olympiade neamd waarden yn 1960 hâlden yn Rome, de haadstêd fan Itaalje. It atletyk waard hâlden yn it *Stadio Olimpico*.

## Stadio Olimpico
It Stadio Olimpico waard boud yn 1928 boud as it Stadio del Cipressi mar it waard pas yn 1937 iepen, yn 1953 waard it ferboud en feroare de namme yn Stadio dei Centomila. Yn 1960 waard it foar de Olympyske Simmerspullen oanpast en waard it tal plakken foar taskôgers werombrocht ta 65.000. Yn 1990 folge der wer in ferbouwing, It Stadio Olimpico is al jierren it thússtadion fan twa fuotbalklups út de Serie A te witten Lazio en Roma.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 20 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1964.

## Sjoch ek
* Atletyk op de Paralympyske Simmerspullen 1960